Hollywood: Priscilla Presley wil dogter se testament betwisLisa Marie Presley (Foto: Jon Kopaloff/GETTY IMAGES NORTH AMERICA/AFP) Priscilla Presley, eksvrou van die rock ’n roll-legende Elvis Presley, wil haar ontslape dogter, Lisa Marie, se testament betwis. Lisa Marie het op 12 Januarie vanjaar weens ’n hartaanval gesterf. ’n Wysiging in haar testament, wat in 2016 aangebring is en haar ma as trustee van haar boedel verwyder, het sedert haar dood op die lappe gekom. Priscilla bevraagteken na bewering die geldigheid van dié wysiging omdat haar naam verkeerd gespel is en Lisa Marie se handtekening vreemd lyk. Priscilla het eers ná haar dogter se dood van die verandering uitgevind. Die wysiging vervang Priscilla en Barry Siegel, Lisa Marie se voormalige bestuurder, met Lisa Marie se twee oudste kinders, Riley en Benjamin Keough. Bykomende bron: BBC News